54. ΑΠΟΦΑΣΙΣ ΥΠΟΥΡΓΟΥ ΒΙΟΜΗΧΑΝΙΑΣ ΚΑΙ ΕΝΕΡΓΕΙΑΣ Αριθ. 5102/641/148 της 22 Ιαν./4 Φεβρ.  1977 (ΦΕΚ Β΄ 70) Περί υποβολής, υπό των εκμεταλλευομένων μεταλλεία, πλειόνων στοιχείων δια του δελτίου δραστηριότητος μεταλλείων. ΄Εχοντες υπ’ όψει: 1.Τας διατάξεις του άρθρ. 118 του Ν.Δ. 210/1973 «περί Μεταλλευτικού Κώδικος» ως τούτο αντικατεστάθη υπό άρθρ. 14 του Νόμ. 274/76 «περί τροποποιήσεως του Μεταλλευτικού Κώδικος». 2.Τας διατάξεις των παρ. 1.1. και 1.3 του άρθρ. 14 του ως άνω Νόμου. 3.Την ανάγκην της υποβολής, κατ’ έτος, υπό των εκμεταλλευομένων μεταλλεία, πλειόνων στοιχείων των καθοριζομένων δια των παρ. 1.1. και 1.2 του άρθρ. 14 του ανωτέρω Νόμου, αποφασίζομεν: Ορίζομεν όπως δια του ετησίου δελτίου δραστηριότητος υποβάλλωνται υπό των εκμεταλλευομένων μεταλλεία, πέραν των δια του άρθρ. 14 του Νόμ. 274/76 καθοριζομένων και τα κάτωθι επί πλέον στοιχεία. α)Η συνολική ισχύς των εγκατεστημένων μηχανημάτων του μεταλλείου. β)Το μέγιστον δυνατόν της ετησίας παραγωγής του μεταλλείου (δυναμικόν παραγωγής). γ)Η συνολική ισχύς των εγκ/σεων μηχανικής παρασκευής εμπλουτισμού. δ)Το μέγιστον δυνατόν της ετησίας παραγωγής εμπλουτισμένων προϊόντων κατ’ είδος (δυναμικόν παραγωγής). ε)Η συνολική ισχύς των εγκ/σεων καμινείαςμεταλλουργικής επεξεργασίας. ς)Το μέγιστον δυνατόν της ετησίας παραγωγής μεταλλουργικών προϊόντων (δυναμικόν παραγωγής). ζ)Πίνακες παραγωγής και διαθέσεως προϊόντων εμπλουτισμού, καμινείας-μεταλλουργίας εις το εσωτερικόν και εξωτερικόν. η)Ποσότητες και τιμές διαθέσεως μεταλλευτικών εν γένει προϊόντων κατά χώρας προορισμού, και θ)Ποσότητες προϊόντων μη διατεθέντων κατά την λήξιν του έτους. Η παρούσα δημοσιευθήτω δια της Εφημερίδος της Κυβερνήσεως. 